laion/Wikipedia-Exotic huggingface dataset:
עליי (שיר)

"עליי" הוא שיר שהוקלט על ידי הראפר הישראלי סאבלימינל, ביחד עם הזמרת-יוצרת דנה אינטרנשיונל. הוא יצא לאור ב-13 בדצמבר 2009, בהוצאת חברת התקליטים משפחת תאקט כסינגל המוביל מתוך האלבום Jew-Niversal, של סאבלימינל. את השיר כתב, הלחין והפיק סאבלימינל. עם יציאתו כבש השיר את פסגות המצעדים של רשת ג', רדיו אמצע הדרך ומדיה פורסט. השיר נכתב, הולחן והופק על ידי סאבלימינל. על השיר אמר כי: "זו הפעם הראשונה שאני פוגש את דנה, עד היום הכרתי רק את התדמית ואני חייב להודות שהיא הפתיעה אותי בענק. באולפן היא פשוט מוזיקאית שכיף ליצור אתה מוזיקה, ובילינו באולפן הרבה יותר זמן ממה שתכננו, היא מתמסרת לעבודה והתפלאתי לגלות שהיא אפילו קצת ביישנית". אינטרנשיונל אמרה בתגובה: "אחרי שפגשתי את סאבלימינל באולפן, התאהבתי בו כמוזיקאי, מה שהוא עשה עד היום זה רק חלק קטן מהכישרון שלו, הוא השמיע לי דברים חדשים שלו, שונים לגמרי ממה שעשה עד היום, ונהנתי נורא. לא ידעתי עד כמה הוא מוכשר ומגוון. בדרך כלל אני לא אוהבת חיבורים של דואטים, אבל השיר במקרה הזה, פשוט ניצח. חוץ מזה היה חסר לי ראפר לרזומה שלי, אז הייתי חייבת... ואם כבר ראפר אז את הטוב ביותר". יוסי חרסונסקי הפנה כלפי השיר ביקורת חיובית ואף העניק לו שלושה כוכבי זהב מתוך חמישה בסך הכל. הווידאו קליפ המלא שיצא עבור השיר צולם ב-25 בנובמבר 2009, בבימוי אופיר לובל. הקונספט של הקליפ הוא תלבושות של ערפדים, ותסריט בו מסופר על אישה (אינטרנשיונל), אשר מפתה גבר (סאבלימינל), ולבסוף רוצחת אותו, תוך אכילתו. הקליפ זכה לביקורות חיוביות וענבל חייט אמרה עליו כי: "אין מסר עמוק ואין שום כוונה לשנות את העולם - רק לעשות טוב לאוזניים ולכבוש את הפלייליסט... הקליפ מגניב ומושקע, עם שיק אפל במיוחד, ובינינו, שווה לצפות בו ולו רק כדי להתפעל מכל הערפדים והערפדיות טובי המראה שמנסים לשתות את הדם אחד לשני". סרטון השיר עליי באתר יוטיוב עליי, יוסי חרסונסקי עליי - סינגל ראשון סאבלימינל Vs דנה אינטרנשיונל - עליי (באנגלית), 2009, נבדק ב-2023-08-01 25.2.2010 – פזמונט, באתר pizmonet.co.il www.90fm.co.il (ארכיון) מהפך בפסגה, באתר ‏מאקו‏, 13 בדצמבר 2009 סאבלימינל ודנה אינטרנשיונל - עליי קליפ רשמי - Subliminal, נבדק ב-2019-09-17 יוסי חרסונסקי, עליי - ביקורת, באתר יוסמיוסיק, ‏דצמבר 2009
מייקל קולקין

מייקל קולקין (באנגלית: Michael Culkin; נולד ב-5 ביולי 1954) הוא שחקן תיאטרון, קולנוע וטלוויזיה אירי. קולקין ידוע מהופעתו בתפקיד השופט בולר בסדרת הדרמה "המשפט של גארו" של ה-BBC. הוא גילם את דמותו של ראב באטלר בשתי העונות של הסדרה "הכתר". הוא שיחק בסרט "אשת הברזל" בכיכובה של מריל סטריפ, ב"צ'ארלי מורדכי" בכיכובו של ג'וני דפ, ולצדו של יו גרנט במיני-סדרה "שערורייה אנגלית למדי" שיחק בתפקיד הפוליטיקאי השמרני רג'ינלד מודלינג. קולקין הופיע בשתי עונות של הסדרה "פולדארק" בתפקיד הוראס טרנגלוס. הוא מרבה להופיע בתוכניות טלוויזיה של ה-BBC ושל ITV. כמו כן משחק קולקין בתיאטרון הלאומי ובווסט אנד, שם כיכב יחד עם מגי סמית' במחזה "הליידי בקרוואן" מאת אלן בנט. קולקין מתגורר בלונדון ובנורפוק. הוא חבר באקדמיה הבריטית לאומנויות הקולנוע והטלוויזיה. מייקל קולקין, במסד הנתונים הקולנועיים IMDb (באנגלית) מייקל קולקין, באתר AllMovie (באנגלית) מייקל קולקין, במסד הנתונים הקולנועיים KinoPoisk (ברוסית) A Very English Scandal: who's playing who in the BBC Jeremy Thorpe drama, The Telegraph, 20 May 2018
מצר מאתה

מצר מאתה או מצר מתה (באנגלית: Matha Strait) הוא מצר ים המצוי בין האי אדלייד לקצה הדרומי של איי ביסקו. המצר התגלה בשנת 1832 על ידי המשלחת הבריטית בהנהגת ג'ון ביסקו. ביסקו חשב כי מדובר במפרץ ולא במצר. האזור נחקר גם על ידי המשלחת הצרפתית הרביעית לאנטארקטיקה (שחקרה את אנטארקטיקה בין השנים 1910–1908) בהנהגת ז'אן-באטיסט שארקו. המשלחת הבריטית אל ארץ גרהאם שחקרה את האזור בפיקודו של ג'ון רימיל בין השנים 1934–1937, גילתה שמדובר במצר ים, ולא במפרץ. שארקו קרא למפרץ "מפרץ מאתה", על שמו של סגן אדרה מאתה (André Matha) שהיה סגנו בפיקוד על המשלחת הצרפתית השלישית לאנטארקטיקה (שחקרה את אנטארקטיקה בין השנים 1903–1905). לאחר מיפוי האזור על ידי המשלחת הבריטית, שונה השם לשמו הנוכחי - "מצר מאתה" (לאור ההבנה כי מדובר במצר ולא במפרץ). • John E. G. Raymont, Phytoplankton: Plankton and Productivity in The Oceans, Volume 1, P 273 • Naval Institute Proceedings, Volume 87, PP 65 - 66 • Charles Neider, Beyond Cape Horn: Travels in the Antarctic, P 188 מצר מאתה באתר הסקר הגאולוגי של ארצות הברית מצר מאתה באתר הגאזט האנטארקטי המשווה SCAR של ממשלת אוסטרליה תצלום לוויין של אזור מצר מאתה מידע גאוגרפי והיסטורי
קראנצ'באנג לינוקס

קראנץ'באנג לינוקס (באנגלית: CrunchBang Linux) הייתה הפצת לינוקס המבוססת על דביאן. ההפצה עוצבה כך שתשתמש ביחסית מעט מאוד משאבי מערכת. פיתוח ההפצה הופסק ב-6 בפברואר 2015 על ידי מפתחה פיליפ ניובורו, ובמקום זה המליץ למשתמשים להשתמש בהפצה דביאן. ההפצה זכתה לביקורות אוהדות ולאחר סיום פיתוחה נוצרו הפצות דומות לה, דוגמת BunsenLabs, CrunchBang++ ו-CrunchBang-Monara. ההפצה אינה כוללת סביבת שולחן עבודה, ובמקום זה משתמשת במנהל חלונות הקרוי Openbox. רבות מהתוכנות המותקנות מראש בהפצה הן מבוססות GTK+. בעבר ההפצה הייתה מבוססת על ההפצה אובונטו, אך היא החלה להיות מבוססת על דביאן החל מגרסה 10, שגרסת אלפא ראשונה שלה שוחררה ב-20 במרץ 2010. מדיה וקבצים בנושא CrunchBang Linux בוויקישיתוף דף ההפצה באתר DistroWatch The end., מתוך פורום ההפצה About CrunchBang Linux, מאוחזר מתוך אתר ההפצה באמצעות Wayback Machine הודעה על שחרור הגרסה, מתוך אתר DistroWatch ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
הקרב בביג רוק

הקרב בביג רוק (באנגלית: Battle at Big Rock) הוא סרט ספין אוף קצר אמריקאי ואירי מסוג מדע בדיוני השייך לזיכיון של "פארק היורה". הסרט יצא ב-15 בספטמבר 2019, לאחר שיציאתו נדחתה בגלל יציאת הסרט "מהיר ועצבני: הובס ושואו". עלילת הסרט חלה שנה לאחר אירועי "עולם היורה: נפילת הממלכה" ולפני תחילת "עולם היורה: עולם חדש". סרט זה הוא בן שמונה דקות והוא הועלה לערוץ האמריקאי FX Networks וברשתות האינטרנט. הסרט בוים בידי קולין טרוורו, במאי ותסריטאי של חלק מסרטי הסדרה. עם זאת אף אחד מהשחקנים של הסדרה לא נראה בסרט זה. הסרט צולם באחוזת פאוורסקורט ויער סקויות בדבלין שבאירלנד. בסוף אירועי הסרט הקודם, שוחררו קבוצת דינוזאורים לחופשי בצפון קליפורניה מתוך אחוזת לוקווד - אחוזה גדולה, בה ניסו אנשי עסקים נכלוליים לארגן מכירה של דינוזאורים אך נכשלו והובילו להימלטות הדינוזאורים מהשערים. הדבר גורם לכאוס גדול באזור ולסכנת חיים לאנושות. הסרט מתחיל שנה לאחר מכן ומוצגים בו דניס ומריאנה, הורים במשפחה מורכבת מאוקלנד הנוסעים עם ילדיהם לחופשת קמפינג בפארק בדיוני בשם "ביג רוק", המצוי בקרבת אחוזת לוקווד בעת שהדינוזאורים בורחים החוצה. המשפחה נחה בלילה בקרוואן גדול ורואים מהחלון יצור המתברר כנסוטוצרטופס. נראית נקבה ובנה מתקרבים למדורה ולמנגל. השניים מותקפים בידי אלוזאורוס רעב אך נסוטוצרטופס זכר מגיע ומרחיק אותו מהם. אז האלוזאורוס פונה למשפחה והופך את הקרוואן. הוא מנסה לתפוס את בני המשפחה שנמלטים ברגע האחרון מהמבנה. האלוזאורוס מורחק בידי קשת מוצלבת שנושאת הבת קדאשה, אשר קיבלה אותה מהשכן לקמפינג גרג. בסיום הסרט נראים בקטעי "Found Footage" חלק מההיתקלויות של שאר התושבים עם הדינוזאורים. קומפסוגנתוסים רודפים אחרי ילדה קטנה, סטגוזאורוס מסיט מכונית מהכביש לעבר צוק, סירה שטה בשלווה לצד עדר פרזאורולופוסים הרועים על גדת נהר, מוסזאורוס טורף עמלץ לבן שתפס אריה ים ופטרנודון חוטף יונה ששוחררה בעת חתונה. אנדרה הולנד - דניס, בעלה של מריאנה ואבי המשפחה המורכבת. נטלי מרטינז - מריאנה, אשתו של דניס ואם המשפחה המורכבת. מלודי הארד - קדאשה, בתו הביולוגית של דניס שלמדה לירות בקשת מורכבת מגרג. פירסון סלבדור - מתאו, בנה הביולוגי של מריאנה. כריס פינלייסון - גרג, שכנם של בני המשפחה ללקמפינג שמסר את קשתו לבני המשפחה. נואה/איתן קול - ילדם הקטן של דניס ומריאנה. יצורים פרהיסטוריים הנראים בקטע: ערך מורחב – פארק היורה - יצורים פרהיסטוריים אלוזאורוס - נראה פרט אחד התוקף נסוטוצרטופסים ואת בני המשפחה אך נפגע מהקשת ועוזב. נסוטוצרטופס - נראית אם וגורה המותקפים בידי אלוזאורוס אך זכר שמגיע מציל אותם. קומפסוגנתוס - נראית להקה הרודפת אחרי ילדה קטנה שנתנה להם מזון (בדומה לתחילת "פארק היורה: העולם האבוד"). סטגוזאורוס - נראה פרט אחד החולף על הכביש וגורם לרכב לסטות ממסלולו לתהום. פרזאורולופוס - נראים מספר פרטים השותים יחדיו בנהר קטן. מוסזאורוס - נראית הנקבה המקורית בעודה טורפת עמלץ לבן שצד אריה ים. פטרנודון - נראים פרט אחד החוטף יונה ששוחררה בעת חתונה. קטע קצרצר וחלק מקטעי ה-Found Footage שמופיעים בסוף הסרט מופיעים גם בפתיחת הסרט "עולם היורה: עולם חדש". "הקרב בביג רוק", במסד הנתונים הקולנועיים IMDb (באנגלית) "הקרב בביג רוק", במסד הנתונים הקולנועיים KinoPoisk (ברוסית) Battle at Big Rock | An All-New Short Film | Jurassic World, סרטון בערוץ "Jurassic World", באתר יוטיוב (אורך: 10:25)
Courage

Courage (בעברית: אומץ) הוא אלבום האולפן העשרים ושבעה של הזמרת הקנדית סלין דיון. האלבום יצא לאור ב-15 בנובמבר 2019, על ידי חברת התקליטים קולומביה רקורדס. מתוך האלבום יצאו שני סינגלים: "Imperfections" ו-"Lying Down". ב-18 בספטמבר 2019, חשפה דיון ברשתות החברתיות שלה את עטיפת האלבום, והוציאה 3 שירים חדשים שנכללו בתוך האלבום עצמו. "Imperfections" - יצא לאור ב-18 בספטמבר 2019, כסינגל הראשון מתוך האלבום. בסמוך לצאתו, העלתה דיון לערוץ היוטיוב שלה את הקליפ המלא של השיר, אשר צולם בשחור-לבן ולאורכו ניתן לראות את דיון, כשהיא לובשת שמלה בצבע שחור, תוך שהיא נמצאת בחדר חשוך. עם יציאתו נכנס השיר היישר אל המקום הראשון במצעד הרשמי של קוויבק. "Lying Down" - יצא לאור ב-19 באוקטובר 2019, כסינגל השני מתוך האלבום. "Courage" - יצא לאור ב-18 בספטמבר 2019, כסינגל השלישי מתוך האלבום. "Soul" - יצא לאור ב-24 בינואר 2020, כסינגל הרביעי מתוך האלבום. "Flying on My Own" - יצא לאור ב-9 ביוני 2019, כסינגל השיווקי הראשון מתוך האלבום. בסמוך לצאתו, העלתה דיון לערוצה את הקליפ המלא של השיר, המציג בתוכו את דיון, כשהיא מבצעת אותו בהופעה חיה בסיבוב ההופעות הקבוע שלה "Celine", אשר התקיים בלאס וגאס. עם יציאתו נכנס השיר היישר אל המקום הראשון במצעד הרשמי של קוויבק. כדי לקדם את האלבום, יצאה דיון ב-18 בספטמבר 2019, לסיבוב ההופעות הארבעה עשר שלה "Courage World Tour". סיבוב ההופעות צפוי להסתיים ב-18 בספטמבר 2020. במהלך סיבוב ההופעות עתידה דיון להופיע בפארק הירקון, בהופעה שלא תעלה על 20,000 צופים. כמו כן, חייבה דיון את הקהל אשר יגיע למופעים שלה, לבוא בלבוש אלגנטי בלבד. כמו כן, הכריזה על מופע נוסף בארץ שיתקיים בפארק הירקון. מידע על האלבום Courage באתר MusicBrainz מידע על האלבום Courage באתר AllMusic האלבום Courage באתר Discogs האלבום Courage באתר ספוטיפיי האלבום Courage באתר דיזר האלבום Courage באתר יוטיוב סלין דיון, דייוויד גטה, אנטון "היברידי" מורטנסון, ג'ון מקל. דואל, דאלאס, יורגן אלופסון, סטפן מוקסיו, ג'ורג'יו טונפור Courage (Deluxe Edition) by Céline Dion (באנגלית אמריקאית), נבדק ב-2019-11-16 BBC - Radio 2 New Music Playlist, BBC (באנגלית) Courage / Lying Down / Imperfections, באתר ספוטיפיי Imperfections, נבדק ב-2019-09-18 PalmarèsADISQ - On air, PalmarèsADISQ BBC - Radio 2 New Music Playlist, BBC (באנגלית) Flying on My Own + Dave Audé Remix, נבדק ב-2019-06-09 Flying on My Own (Live from Las Vegas), נבדק ב-2019-06-28 FreezePage, www.freezepage.com Céline Dion Official Website, In Concert, Céline Dion Official Website (באנגלית) כל הפרטים: ההופעה של סלין דיון בישראל, באתר ynet, 26 בספטמבר 2019 היפה וההופעה החיה: סלין דיון מגיעה לישראל. כמה זה יעלה לכם?, באתר וואלה! תרבות, ‏2019-09-26 סלין דיון תחייב את הקהל להגיע בלבוש אלגנטי למופע, באתר mako, ‏2019-09-26 סלין דיון תקיים עוד הופעה בישראל, באתר ynet, 6 באוקטובר 2019 "British album certifications – Celine Dion – Courage". British Phonographic Industry. Retrieved 3 January 2020. Les certifications, SNEP (בצרפתית) Courage by Céline Dion on iTunes (באנגלית אמריקאית), נבדק ב-2020-01-03 Courage (Deluxe Edition) by Céline Dion (באנגלית אמריקאית), נבדק ב-2020-01-03 2019/11/27発売予定 セリーヌ・ディオン『カレッジ』 国内盤CD購入者対象特典のご案内, www.sonymusic.co.jp (ביפנית) "Celine Dion - Courage - Vinyl". Amazon. Retrieved 28 November 2019., www.amazon.com
תערוכת רכב

תערוכת רכב היא אירוע ציבורי המשמש להצגה של דגמי מכוניות עדכניים, השקה של דגמים חדשים והצגת דגמי קונספט. בתערוכות לוקחים חלק רכב נציגי תעשיית הרכב, יצרנים, סוחרים, עיתונאי רכב והן פתוחות גם לציבור הרחב המתעניין בנושא ומהוות אמצעי קידום מכירות מרכזי בענף. מרבית התערוכות הגדולות מתקיימות אחת לשנה. חמש התערוכות המרכזיות והיוקרתיות מתקיימיות בפרנקפורט, ז'נבה, דטרויט, פריז וטוקיו. חלק ניכר מתערוכות הרכב בעולם מאורגנות על ידי הארגון הבינלאומי של יצרני הרכב (OICA) (אנ'). תערוכת הרכב הראשונה התקיימה בשנת 1898 בפריז. המציגים בתערוכה נדרשו להוכיח את יכולותיהם של הרכבים על ידי כך שינהגו מורסאי לפריז. בנובמבר 1900 התקיימה תערוכת רכב במדיסון סקוור גארדן בה הוצגו 31 דגמים חדשים של מכוניות. זאת לא הייתה תערוכת הרכב הראשונה שהתקיימה בארצות הברית, אך נחשבת לתערוכת הרכב המודרנית הראשונה. הצופים נדרשו לשלם עבור כרטיס כניסה 50 סנט (שווה ערך ל-13 דולר במונחים של שנת 2010). למרות המחיר, שנחשב לגבוה, השתתפו בתערוכה כ-10,000 איש. בשנת 1905 התקיימה לראשונה תערוכת ז'נבה בה השתתפו 37 יצרנים וכ-17,000 צופים. שנתיים לאחר מכן התקיימה תערוכה בדטרויט. מדיה וקבצים בנושא תערוכת רכב בוויקישיתוף Auto Shows: A Timeline, HistoricVehicle.org, 17 January 2013 The Grandmother of All Auto Shows, Wired, 3 November 2010 [https://www.gims.swiss/history/1905 Geneva International MotorShow
אוסבורן ריינולדס

אוסבורן ריינולדס (באנגלית: Osborne Reynolds‏; 23 באוגוסט 1842 – 21 בפברואר 1912) היה מדען ומהנדס בריטי, שתרם להבנה של מכניקת נוזלים ותהליכים של מעבר חום. אוסבורן ריינולדס נולד בבלפסט, צפון אירלנד, ותוך זמן קצר עבר עם משפחתו לעיירה באסקס. אביו היה מורה עם ידע במתמטיקה ומכניקה. ריינולדס ציין שאביו היה המורה הראשי שלו. בשנת 1867 סיים ריינולדס את לימודיו באוניברסיטת קיימברידג', והתחיל לעבוד כמהנדס אזרחי בלונדון. בשנת 1868 הוא קיבל משרת פרופסור במוסד להשכלה גבוהה, שממנה התפתחה בהמשך אוניברסיטת מנצ'סטר. הוא היה בין ראשוני הפרופסורים להנדסה בבריטניה. ריינולדס לימד באוניברסיטת מנצ'סטר עד סוף חייו. על הישגיו בתחום מחקריו הוא התקבל לחברה המלכותית בשנת 1877 וזכה במדליה המלכותית בשנת 1888. אוסבורן ריינולדס יצא לגמלאות בשנת 1905. רוב מחקריו היו בתחום מכניקת הנוזלים ומעבר חום בין הגופים השונים. בשנת 1885 הוא פרסם ספר בו פיתח את תורת הסיכה ההידרודינמית. בשנת 1886 הוא פיתח את משוואת ריינולדס. על בסיס מחקריו הוא הציע שימוש במספר ריינולדס. מדיה וקבצים בנושא אוסבורן ריינולדס בוויקישיתוף אוסבורן ריינולדס, באתר MacTutor (באנגלית) קורות חיים אוסבורן ריינולדס, באתר אנציקלופדיה בריטניקה (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
שברולט סדרה AE אינדיפנדנס

שברולט סדרה AE אינדיפנדנס (באנגלית: Chevrolet Series AE Independence) היא מכונית שיוצרה במספר תצורות בסגנון Touring car (אנ') מתוצרת חטיבת המכוניות שברולט בחברת ג'נרל מוטורס האמריקאית אשר יוצרו בשנת 1931 בארצות הברית, קנדה, יפן, איחוד דרום אפריקה, ארגנטינה ובלגיה. יוצרו 619,554 יחידות. יוצרו 23,077 יחידות בתצורת 2 דלתות קבריולה. מחיר היחידה בשנת 1928 בארצות הברית עמד על 495–715 דולר (בהתאם לדגם). בארצות הברית דגמי "שברולט סדרה AE אינדיפנדנס" יוצרו ב-5 מפעלים: במפעל "שברולט" "Oakland Assembly" (אנ') באוקלנד בקליפורניה, במפעל "North Tarrytown Assembly" (אנ') "Tarrytown, New York" (אנ') במחוז וסטצ'סטר שבמדינת ניו יורק, במפעל "Flint Truck Assembly" (אנ') בפלינט, מישיגן, במפעל "Norwood Assembly" (אנ') ב"Norwood, Ohio" (אנ') באוהיו, ובמפעל "St. Louis Truck Assembly" (אנ') בסנט לואיס במיסורי. מנוע קדמי. מנוע בנזין. סוג הנעה: הנעה אחורית. מחיר היחידה נע בין 475–650 דולר (שנת 1931, ארצות הברית). סדאן - 4 דלתות (Touring car (אנ')). סדאן - 2 דלתות. רודסטר קבריולה - 2 נוסעים (דגם "רודסטר ספורט"). טנדר (משאית קלה) - 2 דלתות. "שברולט סדרה AE אינדיפנדנס" "שברולט סדרה AE אינדיפנדנס" "שברולט סדרה AE אינדיפנדנס" - ספורט קבריולה "שברולט סדרה AE אינדיפנדנס" "שברולט סדרה AE אינדיפנדנס" - טנדר שברולט מדיה וקבצים בנושא שברולט סדרה AE אינדיפנדנס בוויקישיתוף מדיה וקבצים בנושא טנדרים ומשאיות קלות בוויקישיתוף שברולט סדרה AE אינדיפנדנס, סרטון באתר יוטיוב שברולט סדרה AE אינדיפנדנס, סרטון באתר יוטיוב "שברולט סדרה AE אינדיפנדנס" auto.howstuffworks.com/1931-chevrolet-series-ae-independence "שברולט סדרה AE אינדיפנדנס" - קבריולה archive.is/20130415064242 "שברולט סדרה AE אינדיפנדנס" conceptcarz.com/vehicle/z1656/chevrolet-ae-independence "שברולט סדרה AE אינדיפנדנס" רודסטר rmsothebys.com/en/auctions/AS18/Auburn-Spring/lots/r0059-1931-chevrolet-ae-independence-roadster
החדר

האם התכוונתם ל... החדר (מחזה) – מחזה שכתב הרולד פינטר החדר (סרט, 2002) – סרט אמריקאי בכיכובה של ג'ודי פוסטר החדר (סרט, 2003) – סרט אמריקאי בכיכובו ובבימויו של טומי ויזו החדר הסגלגל – משרדו הרשמי של נשיא ארצות הברית החדר הסיני – מונח מאת הפילוסוף ג'ון סרל, המותח ביקורת על מבחן טיורינג חדר (פירושונים)
גיורא אשכנזי

גיורא אשכנזי (25 באוגוסט 1936, ח' באלול תרצ"ו - 7 ביוני 1967, כ"ח באייר תשכ"ז) היה שחיין ישראלי, שחיין נבחרת ישראל בשחייה. נהרג בירושלים במלחמת ששת הימים. גיורא, בנם של בת־עמי ונח אשכנזי, נולד בח' באלול תרצ"ו (25 באוגוסט 1936) והיה בכור הבנים של קיבוץ תל עמל. אשכנזי סיים את לימודיו במוסד החינוכי גלבוע והדריך בתנועת השומר הצעיר. בתחרות אזורית של "הפועל" לנוער שנערכה ביולי 1953 זכה אשכנזי בשתי מדליות זהב במשחה ל-100 מטר חופשי (1:08.0 דקות) ובמשחה ל-100 מטר גב (1:27.8 דקות) ובחצי הגמר אליפות הפועל לנוער שנערך בצפון הארץ זכה במשחה ל-100 מטר חופשי (1:05.9 דקות). באליפות ישראל שנערכה בשנת 1954, זכה במדליית ארד במשחה ל־100 מטר חופשי בתוצאה של 1:06.7 דקות, אחרי עוזי בק ממכבי חיפה (1:04.4 דקות) ונחום בוך מברית מכבים עתיד (1:04.6 דקות). בצליחת הכנרת שנערכה באוקטובר 1958 סיים במקום ה־18. אשכנזי התגייס לצה"ל בנובמבר 1955 ושירת בחטיבת הצנחנים. השתתף, בין השאר, במבצע לולב, גוליבר, יהונתן ובמלחמת סיני. במלחמת ששת הימים פיקד על פלוגה ד' של גדוד 66 של חטיבה 55. פלוגתו הייתה הראשונה שפרצה לשטח הירדני, והחלה למעשה את הקרב על גבעת התחמושת. לאחר שהמג"ד, יוסי יפה, התרשם בטעות שפלוגה ג' של הגדוד משתלטת על גבעת התחמושת, הורה לפלוגה ד' ופלוגה א' לנוע קדימה ולכבוש את מלון "אמבסדור", ששלט על מבואות שכונת שייח' ג'ראח. כיבוש המלון ומבואות השכונה ניתקו למעשה את ירושלים המזרחית מצפון, בנוסף להשתלטות של חטיבת הראל של בית חנינא, ופתחו את הדרך למובלעת הר הצופים. ביום השלישי לקרב, יום רביעי 7 ביוני, הסתערו שני גדודים של חטיבה 55 - גדוד 66 וגדוד 71 - על מתחם אוגוסטה ויקטוריה, לאחר הפצצה כבדה של חיל האוויר. מהלך זה נועד להשלים את כיתור העיר העתיקה. גדוד 66 הסתער על המתחם מהר הצופים (לעומת גדוד 71, שטיפס אל ההר מנחל קדרון) וכבש אותו בתוך כשעה. בקרב הקצר היה לגדוד חלל אחד - רס"ן גיורא אשכנזי. ב-21 במאי 1968 הועבר ארונו של אשכנזי, יחד עם שני חללים נוספים בני קיבוצו, לקבורת קבע בבית העלמין של קיבוץ ניר דוד. הרומן ההיסטורי "נער צמח בגדות האסי", פרי עטה של נעמי פרנקל, מבוסס על דמותו של אשכנזי, וכך גם הדמות "גדעון" בספר "עורה, מעין" של ימימה אבידר-טשרנוביץ. קורות החיים של גיורא אשכנזי, באתר "יזכור" של משרד הביטחון תמר אשכנזי, בגלל הקורונה: יום זיכרון וירטואלי לחללי צה"ל - איך מתארגנים, באתר ynet, 26 באפריל 2020 דף הנצחה לאשכנזי בת עמי - ניר דוד (תל עמל) דף הנצחה לאשכנזי נח - ניר דוד (תל עמל) תוצאות טובות בתחרות בגבע, על המשמר, 24 ביולי 1953 50 שחייני "הפועל" בחצי גמר לצפון הארץ, דבר, 22 באוגוסט 1954 3 שיאים ארציים באליפות שחייה, הארץ, 17 באוקטובר 1954 שפע פרסים לרוזן המנצח, למרחב, 3 באוקטובר 1958 כתב המערכת, 3 מחללי המלחמה. בני ניר־דוד, הובאו לקבורת קבע, על המשמר, 22 במאי 1968 אברהם ב. ריבלין, ספר־זכרון שונה, דבר, 30 באוקטובר 1977 רמה זוטא, 'עורה, מעין': ספר החבורה הראשון של ימימה טשרנוביץ, בבלוג "עונג שבת", 9 ביוני 2017
ינס סטריגר לארסן

ינס סטריגר לארסן (בדנית: Jens Stryger Larsen; נולד ב-21 בפברואר 1991) הוא כדורגלן דני המשחק בעמדת המגן הימני בטרבזונספור ובנבחרת דנמרק. סטריגר לארסן ערך את הופעת הבכורה שלו במדי ברונדבי בנובמבר 2009 במשחק נגד נורשלן, כאשר נכנס כמחליף. במהלך תקופתו בברונדבי, הוא במהרה הפך לפופולרי ונאהב על ידי הקהל עקב האנרגיה שלו, ולקראת סוף עונת 10–2009/תחילת העונה הבאה, הוא הפך לחלק שגרתי מההרכב הפותח של הקבוצה. ב-9 ביולי 2013, נורשלן הודיעה על החתמתו של סטריגר לארסן בהעברה חופשית בחוזה לשלוש שנים. לעומת זאת, עונה אחת לאחר מכן ב-18 ביוני 2014, הוא חתם באוסטריה וינה מהבונדסליגה האוסטרית בחוזה לארבע שנים. ב-24 באוגוסט 2017, הוא חתם בשורות אודינזה מהסרייה א' בחוזה לארבע שנים. ב-27 בספטמבר 2017, הוא כבש את שערו הראשון במדי הזברות הקטנות בהפסד החוץ 3–1 לרומא. ב-17 ביוני 2022 חתם בטרבזונספור. סטריגר לארסן זומן לראשונה לנבחרת דנמרק הבוגרת לצמד משחקיה נגד נבחרת ליכטנשטיין ונבחרת ארמניה באוגוסט 2016. הוא ערך את הופעת הבכורה שלו במשחק הידידות נגד נבחרת ליכטנשטיין ב-31 באוגוסט 2016, ואף הבקיע את שערו הראשון במדים הלאומיים באותו המשחק, שנגמר בניצחון 0–5 לטובת הנבחרת הדנית. מדיה וקבצים בנושא ינס סטריגר לארסן בוויקישיתוף ינס סטריגר לארסן, באתר Transfermarkt ינס סטריגר לארסן, באתר Soccerway ינס סטריגר לארסן, באתר WorldFootball.net ינס סטריגר לארסן, באתר National Football Teams ינס סטריגר לארסן, באתר FootballDatabase.eu סטריגר לארסן חתם בשורות אודינזה לארבע שנים
שמואל אריאל (רב)

הרב שמואל אריאל (נולד ב-ד' בניסן תשכ"ז, 1967) הוא ר"מ בישיבת ירוחם ומחבר ספרים ומאמרים. בעבר שימש כר"מ וכראש כולל בישיבת עתניאל. למד בישיבה הגבוהה "מקור חיים" (שפע) ובישיבת ההסדר בעתניאל. שימש כר"מ בישיבת עתניאל וכראש כולל עד לשנת ה'תשע"ח, אז עזב את הישיבה בטענה שהיא מאפשרת השמעת דעות של כפירה, בשיעורים מסוימים ובמאמר שהתפרסם בעלון פנימי. בעקבות כך עבר לישיבת ירוחם, שבה שימש כראש כולל הלכה, וכיום כר"מ. עוסק רבות ביסודות התורה שבעל פה, וכותב על הנושא סדרת ספרים שממנה ראו אור עד כה שני כרכים. הרב אריאל הוא מחבר-שותף של ספרי ההלכה "איש ואשה" ו"ואכלת ושבעת", חבר מערכת כתב העת "אסיף" ומשיב על שו"ת באתר "ישיבה" ובקבוצות הוואטסאפ שלה. פרסם מאמרים ב"תחומין", "צוהר", "אקדמות", ועוד. הרב שמואל אריאל אב לשבעה. מתגורר עם משפחתו בירוחם. הרב שמואל הוא בנו של הרב ישראל אריאל, מייסד מכון המקדש והעומד בראשו, ואחיינו של הרב יעקב אריאל, רב העיר רמת גן לשעבר. בין אחיו: הרב מתניה אריאל, ראש ישיבת דרך חיים, והרב עזריה אריאל, ראש "כולל בית הבחירה" ורב קהילה בשכונת חומת שמואל. הרב יאיר פרנק, רבה של עמונה-עמיחי, הוא גיסו. "ואכלת ושבעת" (ביחד עם הרב אלישיב קנוהל), הוצאת גילוי וארגון צהר, 2011. "נטע בתוכנו - מסורת ויצירה", הוצאת גילוי, 2018. "נטע בתוכנו - דרישת התורה לדורותיה", הוצאת גילוי, 2018. רשימת הפרסומים של הרב שמואל אריאל, בקטלוג הספרייה הלאומית רשימת המאמרים של הרב שמואל אריאל, באתר רמבי"ש מאמרים של הרב שמואל אריאל, באתר ספריית אסיף שיעורי הלכה של הרב שמואל אריאל, באתר יוטיוב שו"ת עם הרב שמואל אריאל, באתר ישיבה הרב שמואל אריאל: מוחה על "תורת המלך" שקראתי, ערוץ 7, 4.7.2011 שמואל אריאל, דף שער בספרייה הלאומית ממאמריו הרבדים בלימוד הגמרא "האם כל אירוע מכוון משמיים?" - עיון בסוגיית ההשגחה חליפת מכתבים בעניין התכלת עם הרב שלמה אבינר התכלת וחידושה - מאמר מקיף על פתיל תכלת על הכרך "טהרת המשפחה" בסדרת פניני הלכה משה ויסטוך, "ויכוח נוקב על גבולות השיח": רב מעתניאל עזב את הישיבה, באתר כיפה, ‏28.3.2018
ברצלונה (כדורסל)

מחלקת הכדורסל של מועדון הכדורגל ברצלונה (בספרדית: FC Barcelona Bàsquet) היא קבוצת כדורסל ספרדית מהעיר ברצלונה המתמודדת בליגת העל הספרדית בכדורסל וביורוליג. הקבוצה הוקמה ב-1926 לאחר שהוחלט בקבוצת הכדורגל להרחיב את הפעילות גם לענפי ספורט אחרים, ותוך זמן קצר היא הצטרפה לליגת העל הספרדית בכדורסל. עד לשנות ה-80 הקבוצה זכתה באליפות אחת בלבד (עונת 1958/59), כאשר הקבוצה הדומיננטית הייתה ריאל מדריד שזכתה ברוב התארים המקומיים והיבשתיים. בשנות ה-80 התהפכה המגמה, והקבוצה הצליחה לזכות מאז ב-13 אליפויות נוספות וב-11 גביעים (עד לשנות ה-80 הקבוצה זכתה ב-9 גביעים). לקראת עונת 2002/2003 הוחלט כי משחקי פיינל פור היורוליג ייערכו בברצלונה, ובאותה עונה הצליחה הקבוצה לזכות בכתר המשולש - אליפות הליגה, הגביע הספרדי ואליפות היורוליג, והובלה על ידי דיאן בודירוגה, גרגור פוצ'קה, חואן קרלוס נבארו ושארונאס יאסיקביצ'יוס, שאף כיהן כמאמן הקבוצה בשנים 2020–2023. הקבוצה זכתה ביורוליג בפעם השנייה בעונת 2009/2010 לאחר שניצחה בחצי הגמר את צסק"א מוסקבה 64–54 וגברה בגמר היורוליג 86–68 על אולימפיאקוס. באותה עונה זכתה הקבוצה גם בסופרקופה הספרדי בכדורסל ובגביע הספרדי, כשהובלה על ידי נבארו, יאקה לאקוביץ' ומאמן הקבוצה כיום רוג'ר גרימאו. לברצלונה יריבות ספורטיבית עזה עם ריאל מדריד המכונה הקלאסיקו הספרדי בכדורסל, המקבילה ליריבות בין קבוצות הכדורגל של שני המועדונים, המכונה הקלאסיקו. נכון ל-18 בפברואר 2024, ברצלונה מובילה 171–162 במאזן כל הזמנים בין שתי הקבוצות. אולמה הביתי של הקבוצה הוא פלאו בלאוגרנה, המכיל 7,585 מקומות ישיבה. הליגה הספרדית: אליפות (20): 1959, 1981, 1983, 1987, 1988, 1989, 1990, 1995, 1996, 1997, 1999, 2001, 2003, 2004, 2009, 2011, 2012, 2014, 2021, 2023 סגנות (23): 1957, 1972, 1974, 1975, 1976, 1977, 1979, 1980, 1982, 1984, 1986, 1991, 1994, 2000, 2007, 2008, 2010, 2013, 2015, 2016, 2019, 2020, 2022 גביע המלך: זכייה (27): 1943, 1945, 1946, 1947, 1949, 1950, 1959, 1978, 1979, 1980, 1981, 1982, 1983, 1987, 1988, 1991, 1994, 2001, 2003, 2007, 2010, 2011, 2013, 2018, 2019, 2021, 2022 סגנות (12): 1942, 1951, 1961, 1977, 1984, 1989, 1996, 2002, 2012, 2014, 2015, 2024 הסופרקופה הספרדי: זכייה (6): 2004, 2009, 2010, 2011, 2015, 2016 סגנות (8): 2012, 2013, 2014, 2016, 2019, 2020, 2021, 2022 הליגה הקטלאנית: אליפות (24): 1980, 1981, 1982, 1983, 1984, 1985, 1989, 1993, 1995, 2000, 2001, 2004, 2009, 2010, 2011, 2012, 2013, 2014, 2015, 2016, 2017, 2019, 2022, 2023 יורוליג: זכייה (2): 2003, 2010 סגנות (6): 1984, 1990, 1991, 1996, 1997, 2021 גביע ספורטה: זכייה (2): 1985, 1986 סגנות (1): 1981 גביע קוראץ': זכייה (2): 1987, 1999 סגנות (1): 1975 הגביע הבין-יבשתי: זכייה (1): 1985 ספרד פאו גאסול ספרד מארק גאסול סרביה דיאן בודירוגה סרביה זוראן סאביץ' ספרד חואן אנטוניו סאן אפיפניו ספרד אנדרס חימנז ארצות הברית אודי נוריס איטליה ג'יאנלוקה בזילה איטליה גרגור פוצ'קה ספרד רוברטו דואניאס איטליה דניס מארקונטו ספרד רודריגו דה לה פואנטה ספרד ריקי רוביו ברזיל אנדרסון ורז'או ספרד חואן קרלוס נבארו סלובניה בושטיאן נאכבר ליטא שארונאס יאסיקביצ'יוס מדיה וקבצים בנושא ברצלונה בוויקישיתוף אתר האינטרנט הרשמי של ברצלונה (בקטלאנית ובאנגלית) ברצלונה, ברשת החברתית פייסבוק ברצלונה, ברשת החברתית אינסטגרם דף הקבוצה באתר היורוליג